बीजेपी के संस्थापकों में से एक आडवाणी को देश के दिग्गज नेताओं में शुमार किया जाता है. इससे पहले वे लोकसभा के 10 वीं और 14 वीं कार्यकाल में विपक्ष के नेता भी रह चुके हैं. 1998 से लेकर 2004 तक एनडीए के शासनकाल में वो देश के गृह मंत्री और उप-प्रधानमंत्री भी रहे हैं. पाकिस्तान के करांची में 9 नवंबर 1927 को जन्में लाल कृष्ण आडवाणी ने अपने राजनितिक सफर की शुरुआत आरएसएस से की थी. बंटवारे के पहले 1947 में वे संघ के कराची शाखा के सचिव भी थें.